open-index/open-wikipedia-markdown huggingface dataset:
লোকজাদুঘর

থাম্ব|200x200পিক্সেল|ফাইফ লোকজাদুঘরের প্রদর্শনী
থাম্ব|200x200পিক্সেল|সামুসালমির একটি স্থানীয় যাদুঘর
**লোকজাদুঘর** হল এক ধরনের জাদুঘর তথা সংগ্রহশালা যা লোকসংস্কৃতি এবং লোকঐতিহ্য নিয়ে কাজ করে। এই জাতীয় জাদুঘরগুলো বেশিরভাগ ক্ষেত্রেই গ্রামীণ জনগোষ্ঠীর স্থানীয় জীবনকে কেন্দ্র করে গড়ে উঠে। লোকজাদুঘরগুলো সাধারণত ঐতিহাসিক জিনিসগুলো প্রদর্শন করে যা একদা মানুষের দৈনন্দিন জীবনের অংশ হিসাবে ব্যবহৃত হত। এই জাতীয় জিনিসের উদাহরণের মধ্যে পোশাক এবং সরঞ্জাম অন্তর্ভুক্ত। কিছু লোকজাদুঘর সব বিষয় এবং কিছু গ্রামীণ ইতিহাস নিয়ে নিয়ে তৈরি।
## উল্লেখযোগ্য লোকজাদুঘর
সর্বাধিক উল্লেখযোগ্য কয়েকটি লোকজাদুঘরের মধ্যে রয়েছে:

* **লোক ও কারুশিল্প জাদুঘর:** এটি ক্যালিফোর্নিয়ার লস অ্যাঞ্জেলসের উইলশায়ার বুলেভার্ডে অবস্থিত এবং বর্তমানে  "ক্রাফ্ট কনটেম্পোরারি" (*Craft Contemporary*) বা "সামসময়িক কারুকলা" নামেও পরিচিত।
* **অ্যাবি অলড্রিচ রকফেলার লোকশিল্প জাদুঘর:** এটির অবস্থান ভার্জিনিয়ার ঐতিহাসিক উইলিয়ামসবার্গ সংলগ্ন। আমেরিকায় প্রথম দিকে খোলা এবং বর্তমানকাল আবধি সচল থাকা মার্কিন লোকশিল্পের জাদুঘরগুলোর মধ্যে এটি অগ্রগণ্য।
***কোরিয়ার জাতীয় লোকজাদুঘর:** দক্ষিণ কোরিয়ার জাতীয় যাদুঘর এটি যা দেশটির রাজধানী সিউলের জংনো-গু'র জেয়ংবক্গুং প্রাসাদের মাঠের এক কোণায় অবস্থিত। এতে কোরীয়দের দৈনন্দিন জীবনে ব্যবহৃত বিভিন্ন ঐতিহ্যবাহী বস্তু সংগ্রহ ও প্রদর্শন করা হয়।
*

## তথ্যসূত্র

বিষয়শ্রেণী:লোকজাদুঘর
বিষয়শ্রেণী:জাদুঘরের ধরন
বিষয়শ্রেণী:জাদুঘর অসম্পূর্ণ
প্রেরিত যিহূদা থদ্দেয়

**প্রেরিত যিহূদা থদ্দেয়** (; ; আরামীয়: ܝܗܘܕܐ ܫܠܝܚܐ; ; ) ছিলেন নূতন নিয়ম অনুসারে নাসরতীয় যীশুর বারোজন প্রেরিতের একজন। তাঁকে সাধারণত **থদ্দেয়** নামে চিহ্নিত করা হয় এবং **যাকোবীয় যিহূদা**, **যিহূদা থদ্দেয়** বা **লেব্বেয়** প্রভৃতি বিভিন্ন নামে অবিহিত করা হয়। তাঁকে প্রায়শই যীশুর ভ্রাতা যিহূদার সঙ্গে চিহ্নিত করা হয়, তবে স্পষ্টতই ঈষ্করিয়োতীয় যিহূদা, সেই প্রেরিত তিনি যীশুর ক্রুশারোপণের ঠিক পূর্বে তাঁর সঙ্গে বিশ্বাসঘাতকতা করেছিলেন, থেকে পৃথকীকরণ করা হয়। ক্যাথলিক লেখক মিশাল হান্ট বলেন যে, যিহূদা থদ্দেয় *যিহূদা* নামে পরিচিতি লাভ করেন কারণ নূতন নিয়মের গ্রীক থেকে ইংরেজিতে অনুবাদের ক্ষেত্রে আদি অনুবাদকেরা তাঁকে ঈষ্করিয়োতীয় যিহূদা থেকে আলাদা করতে গিয়ে কেবল তাঁর নামের প্রথম অংশ ব্যবহারের উপর জোর দিয়েছিলেন।

আর্মেনীয় প্রেরিতীয় মণ্ডলী যিহূদা থদ্দেয়কে প্রেরিত বর্থলময়ের পাশাপাশি এর প্রতিষ্ঠাতা ও রক্ষাকর্তা সাধু হিসেবে সম্মান করে। ক্যাথলিক মণ্ডলীতে তিনি মরিয়া ঘটনা বা হারানোর ঘটনার রক্ষাকর্তা সাধু হিসেবে সম্মানিত।

সাধু যিহূদার বিশেষ চিহ্ন হল মুগুর। এছাড়া অঙ্কিত প্রতিমূর্তিতে তাঁর মাথার চারপাশে অগ্নিশিখা দেখতে পাওয়া যায়। এটি পঞ্চাশত্তমীর দিনে তাঁর উপস্থিতি নির্দেশ যখন তিনি অন্য প্রেরিতগণের সাথে পবিত্র আত্মায় পরিপূর্ণ হয়েছিলেন। আরেকটি সাধারণ বৈশিষ্ট্য হল যিহূদা তাঁর হাতে যীশুর একটি চিত্রকর্ম ধরে আছেন যেটাকে এদেসার চিত্র বলা হয়।

## তথ্যসূত্র

বিষয়শ্রেণী:১ম শতাব্দীর খ্রিস্টান শহীদ
বিষয়শ্রেণী:১ম শতাব্দীর খ্রিস্টান সন্ত
বিষয়শ্রেণী:সেন্ট পিটার্স ব্যাসিলিকাতে সমাধিস্থ
বিষয়শ্রেণী:নিউ টেস্টামেন্টের খ্রিস্টান সাধু
বিষয়শ্রেণী:রোমান-যুগের ইহুদি
বিষয়শ্রেণী:পবিত্র ভূমির সাধু
বিষয়শ্রেণী:বারো প্রেরিত
বিষয়শ্রেণী:অ্যাঙ্গলিকান সাধু
নাডজা ওয়েস্ট

**নাডজা ইয়ুডিথ ওয়েস্ট** (জন্মঃ ২০ মার্চ ১৯৬১) মার্কিন যুক্তরাষ্ট্র সেনাবাহিনীর একজন প্রাক্তন জেনারেল। তিনি ছিলেন মার্কিন সেনাবাহিনীর ৪৪তম সার্জন জেনারেল এবং মার্কিন সেনা মেডিকেল কমান্ড-এর অধিনায়ক। চিকিৎসক হিসেবে নাডজা মার্কিন সেনাবাহিনীর প্রথম কৃষ্ণ সার্জন-জেনারেল এবং নারী কৃষ্ণাঙ্গ মানুষ হিসেবে প্রথম সক্রিয় মেজর-জেনারেল এবং সেনা চিকিৎসা শাখার প্রথম কৃষ্ণ নারী মেজর জেনারেল হিসেবে পরিগণিত হন। এছাড়াও নাডজা মার্কিন সেনাবাহিনীর প্রথম নারী কৃষ্ণাঙ্গ যিনি লেফটেন্যান্ট জেনারেল পদবি ধরেছেন। যুক্তরাষ্ট্র সেনা একাডেমী থেকে প্রশিক্ষিত প্রথম নারী এই নাডজাই যিনি লেফটেন্যান্ট জেনারেল পদ অবধি এসেছিলেন।
## পূর্ব জীবন
ওয়াশিংটন ডি. সি.তে বেড়ে ওঠা নাডজা শিশু বয়সে একটি পরিবারের কাছে দত্তক হিসেবে এসেছিলেন, তখন তার বয়স ছিলো মাত্র দুই বছর; তার বাবা-মার পরিচয় জানা যায়না। নাডজার নামের শেষে ওয়েস্ট শব্দটি ছিলোনা; ছিলো গ্রামার শব্দটি। নাডজা উচ্চ বিদ্যালয়ের পাঠ চুকিয়ে মার্কিন সেনা একাডেমীতে যোগ দেন ১৯৭৮ সালে। ১৯৮২ সালে তিনি সেনা একাডেমী থেকে ২য় লেফটেন্যান্ট হিসেবে বের হন এবং এই চার বছর তিনি এমবিবিএস অধ্যায়ন করেন।
## সামরিক জীবন
নাডজা ২০১৩ সালের ১৯শে এপ্রিল মেজর জেনারেল পদবি লাভ করেন এবং বলেন, এতো বড়ো পদবি ধরতে পারবো বলে কোনো দিনও মনে হয়নি; কিন্তু ঈশ্বরের ইচ্ছায় আমি এই পর্যন্ত এসেছি; এটা আমার জীবনে অনেক বড়ো প্রাপ্তি।

২০১৫ সালের ১১ই ডিসেম্বর নাডজা লেফটেন্যান্ট জেনারেল হন এবং তাকে সার্জন জেনারেলের নিয়োগ দেওয়া হয়; এছাড়াও তিনি মার্কিন সেনা মেডিকেল কমান্ডের অধিনায়কের দায়িত্ব একই সঙ্গে পেয়ে যান।

জার্মানিতে তিনি কাজ করেছিলেন মার্কিন সেনাবাহিনীর আঞ্চলিক মেডিকেল কমান্ডের অধিনায়ক হিসেবে, আর মার্কিন সেনাবাহিনীতে তিনি বেশ কয়েকটি ডিভিশন এবং কোরে কর্মরত ছিলেন।
## পুরস্কার/পদকসমূহ

## তথ্যসূত্র

বিষয়শ্রেণী:মার্কিন জেনারেল
বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:লিজিওন অব মেরিট প্রাপক
বিষয়শ্রেণী:আফ্রিকান-মার্কিন নারী চিকিৎসক
বিষয়শ্রেণী:মার্কিন দত্তকপ্রাপ্ত
বিষয়শ্রেণী:মার্কিন যুক্তরাষ্ট্রের সামরিক একাডেমীর প্রাক্তন শিক্ষার্থী
বিষয়শ্রেণী:২১শ শতাব্দীর আফ্রিকান-মার্কিন চিকিৎসক
বিষয়শ্রেণী:২১শ শতাব্দীর আফ্রিকান-মার্কিন নারী
বিষয়শ্রেণী:২১শ শতাব্দীর মার্কিন চিকিৎসক
বিষয়শ্রেণী:২১শ শতাব্দীর মার্কিন নারী চিকিৎসক
বিষয়শ্রেণী:২১শ শতাব্দীর মার্কিন প্রকৌশলী
ডাফমুট্টু

**ডাফমুট্টু ** (এছাড়াও: **ডাভমুট্টু **) হল দক্ষিণ ভারতের কেরল রাজ্যের মালাবার অঞ্চলের মুসলমানদের মধ্যে জনপ্রিয় একটি বিনোদন মূলক লোকগীতিনৃত্য। এই নামটি এসেছে ডাফ নামক বাদ্যযন্ত্র থেকে। ডাফ হল কাঠ এবং গরুর চামড়ারর তৈরি একটি ঘাতবাদ্য। ডাফ শব্দটি আরবি থেকে উৎপন্ন এবং একে *থাপ্পিট্টা* নামেও ডাকা হয়।
ডাফমুট্টু মালবারের মুসলমানদের মধ্যে জনপ্রিয় একটি দলগত নৃত্য। এটি উৎসব এবং বিবাহ অনুষ্ঠানের সময় একটি সামাজিক অনুষ্ঠান হিসাবে মঞ্চস্থ হয়।
## বর্ণনা
শিল্পীরা ডাফ নামে একটি অগভীর বৃত্তাকার ঘাতবাদ্য বাজায়। দলটির নেতা গান গেয়ে নেতৃত্ব দেয়, অন্যরা সমবেত কন্ঠে অংশগ্রহণ করে এবং বৃত্তাকারে ঘোরে। গানগুলির মাধ্যমে প্রায়শই শহীদ, বীর এবং সাধুদের শ্রদ্ধা জানানো হয়।

ডাফমুট্টু দিনের যে কোনও সময় সঞ্চালিত হতে পারে এবং এর কোনও নির্দিষ্ট সময়সীমা নেই।
## অনুষ্ঠান
ডাফমুট্টু সামাজিক বিনোদন হিসাবে অথবা *উরস* (মসজিদের সাথে সংযুক্ত উৎসব) ও বিবাহ উৎসবের স্মরণে প্রদর্শিত হয়। দিনের যে কোনও সময় ডাফমুট্টু পরিবেশন করা যায়। একটি *ডাফমুট্টু* পরিবেশনা সাধারণত ছয় সদস্য নিয়ে হয়। তারা একে অপরের মুখোমুখি দাঁড়িয়ে বা বসে গান গায় এবং গানের তালে তালে তাদের শরীর দোলায়। *ডাফ* বাজিয়ে ছন্দ ও তাল তৈরি করা হয়।

ডাফমুট্টুর গানগুলি ইসলাম বীর এবং শহীদদের প্রতি শ্রদ্ধাঞ্জলি। দলের নেতা গানে নেতৃত্ব দেয় অন্যরা সমবেত কন্ঠে গান করে। নৃত্যশিল্পীরা আঙুল বা তালু দিয়ে ডাফ বাজায় এবং ছন্দবদ্ধভাবে চলার সময় প্রায়শই তাদের মাথার উপরে সেটি ছুঁড়ে দেয়। এর সাথে একটি ঘনিষ্ঠভাবে সম্পর্কিত শিল্পের ধরন হ'ল আরাভানা মুত্তু বা আরাবানা মুত্তু যেখানে ডাফের মত একটি বাদ্যযন্ত্র 'আরাবানা' ব্যবহৃত হয়।

## ছবিঘর

Dafmut artist IMG 1319.jpg|কিশোর ডাফ শিল্পী
Dafmut IMG 1330.jpg|ডাফমুট্টু পরিবেশনা
Dafmut IMG 1326.jpg|ডাফমুট্টু পরিবেশনা
Dafmut IMG 1332.jpg|ডাফমুট্টু পরিবেশনা
Dafmut IMG 1345.jpg|কিশোর ডাফ শিল্পীসমূহ


## আরও দেখুন
* ওপ্পানা
* কুথু রাঠিব
* মাপ্পিলা
* কেরালার লোককাহিনী আকাদেমি
* আরাবানা মুত্তু

## তথ্যসূত্র

বিষয়শ্রেণী:কেরলের নৃত্য
বিষয়শ্রেণী:কেরলের শিল্পকলা
বিষয়শ্রেণী:ভারতের উপবিভাগীয় সঙ্গীত
বিষয়শ্রেণী:ভারতের মুসলিম সম্প্রদায়
বিষয়শ্রেণী:কেরলের সঙ্গীত
বিষয়শ্রেণী:মাপিলা
ইসোয়াতিনি জাতীয় ফুটবল দল

**ইসোয়াতিনি জাতীয় ফুটবল দল** () হচ্ছে আন্তর্জাতিক ফুটবলে ইসোয়াতিনির প্রতিনিধিত্বকারী পুরুষদের জাতীয় দল, যার সকল কার্যক্রম ইসোয়াতিনির ফুটবলের সর্বোচ্চ নিয়ন্ত্রক সংস্থা ইসোয়াতিনি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৭৮ সাল হতে ফুটবলের সর্বোচ্চ সংস্থা ফিফার এবং ১৯৭৬ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬৮ সালের ১লা মে তারিখে, ইসোয়াতিনি প্রথমবারের মতো আন্তর্জাতিক খেলায় অংশগ্রহণ করেছে; সোয়াজিল্যান্ডে অনুষ্ঠিত উক্ত ম্যাচে ইসোয়াতিনি সোয়াজিল্যান্ডের কাছে ২–০ গোলের ব্যবধানে পরাজিত হয়েছে।

২০,০০০ ধারণক্ষমতাবিশিষ্ট সোমহোলো জাতীয় স্টেডিয়ামে *সিহলাঙ্গু* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইসোয়াতিনির রাজধানী এম্বাবানেতে অবস্থিত। বর্তমানে এই দলের ম্যানেজারের দায়িত্ব পালন করছেন দোমিনিক কুনেনে এবং অধিনায়কের দায়িত্ব পালন করছেন গ্রিন মাম্বার রক্ষণভাগের খেলোয়াড় সিয়াবঙ্গা এমলিলি।

ইসোয়াতিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও ইসোয়াতিনি এপর্যন্ত একবারও অংশগ্রহণ করতে সক্ষম হয়নি।

সিজা সেলবি দ্‌লামিনি, এমজলিসি এমথেথোয়া, মাচাওয়ে দ্‌লামিনি, টনি সাবেদজে এবং ফেলিক্স বাডেনহর্স্টের মতো খেলোয়াড়গণ ইসোয়াতিনির জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৭ সালের এপ্রিল মাসে প্রকাশিত র‌্যাঙ্কিংয়ে ইসোয়াতিনি তাদের ইতিহাসে সর্বোচ্চ অবস্থান (৮৮তম) অর্জন করে এবং ২০১২ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইসোয়াতিনির সর্বোচ্চ অবস্থান হচ্ছে ১১৭তম (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ১৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ ইসোয়াতিনি ফুটবল অ্যাসোসিয়েশন  
* ক্যাফ-এ ইসোয়াতিনি ফুটবল অ্যাসোসিয়েশন 


বিষয়শ্রেণী:আফ্রিকার জাতীয় ফুটবল দল
পাপুয়া নিউগিনি জাতীয় ফুটবল দল

**পাপুয়া নিউগিনি জাতীয় ফুটবল দল** () হচ্ছে আন্তর্জাতিক ফুটবলে পাপুয়া নিউগিনির প্রতিনিধিত্বকারী পুরুষদের জাতীয় দল, যার সকল কার্যক্রম পাপুয়া নিউগিনির ফুটবলের সর্বোচ্চ নিয়ন্ত্রক সংস্থা পাপুয়া নিউগিনি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৬৩ সালের ২৯শে আগস্ট তারিখে, পাপুয়া নিউগিনি প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত উক্ত ম্যাচে পাপুয়া নিউগিনি ফিজির কাছে ৩–১ গোলের ব্যবধানে পরাজিত হয়েছে।

২৫,০০০ ধারণক্ষমতাবিশিষ্ট স্যার হুবার্ট মারে স্টেডিয়ামে *কাপুলস* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পাপুয়া নিউগিনির রাজধানী পোর্ট মোর্সবিতে অবস্থিত। বর্তমানে এই দলের ম্যানেজারের দায়িত্ব পালন করছেন বব মরিস এবং অধিনায়কের দায়িত্ব পালন করছেন হেকারি ইউনাইটেডের মধ্যমাঠের খেলোয়াড় মাইকেল ফস্টার।

পাপুয়া নিউগিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে পাপুয়া নিউগিনি এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০১৬ ওএফসি নেশন্স কাপের ফাইনালে পৌঁছানো, যেখানে তারা অতিরিক্ত সময় শেষে নিউজিল্যান্ডের সাথে ০–০ গোলে ড্র করার পর পেনাল্টি শুট-আউটে ৪–২ গোলের ব্যবধানে পরাজিত হয়েছে।

মাইকেল ফস্টার, রেগি দাভানি, রেমন্ড গুনেম্বা, নাইজেল দাবিনিয়াবা এবং নাথানিয়েল নেপানির মতো খেলোয়াড়গণ পাপুয়া নিউগিনির জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৭ সালের জুন মাসে প্রকাশিত র‌্যাঙ্কিংয়ে পাপুয়া নিউগিনি তাদের ইতিহাসে সর্বোচ্চ অবস্থান (১৫৩তম) অর্জন করে এবং ২০১৬ সালের অক্টোবর মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পাপুয়া নিউগিনির সর্বোচ্চ অবস্থান হচ্ছে ১৩৪তম (যা তারা ১৯৮৯ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ পাপুয়া নিউগিনি জাতীয় ফুটবল দল  
* ওএফসি-এ পাপুয়া নিউগিনি জাতীয় ফুটবল দল 

বিষয়শ্রেণী:পাপুয়া নিউগিনি জাতীয় ফুটবল দল
বিষয়শ্রেণী:ওশেনিয়ার জাতীয় ফুটবল দল
নরওয়েজীয় লোকজাদুঘর

থাম্ব|267x267পিক্সেল|গল স্টাভ চার্চ; ১৮৮৫ সালে যা রাজা দ্বিতীয় অস্কারের মুক্ত-বায়ু বা উন্মুক্ত জাদুঘরে পুনরায় স্থাপন করা হয়েছিল
**নরওয়েজীয় লোকজাদুঘর** (*নর্স্ক ফোকমিউজিয়াম*) হল নরওয়ের অসলোর বিগদে উপদ্বীপে অবস্থিত একটি লোকজাদুঘর তথা নরওয়ের সকল সামাজিক দল ও সকল অঞ্চল থেকে প্রাপ্ত ও সংগৃহীত সাংস্কৃতিক ইতিহাসের নিদর্শনগুলোর একটি সুবিশাল সংগ্রহশালা। নিদর্শনগুলো বিভিন্ন শহর ও গ্রামীণ জেলা থেকে স্থানান্তরপূর্বক অন্তর্ভুক্ত করে দেড় শতাধিক ভবনসহ এই বৃহত উন্মুক্ত-জাদুঘরটি তৈরি করা হয়েছে। স্থানীয়ভাবে এটি নর্স্ক ফোকমিউজিয়াম (*Norsk Folkemuseum*) নামে পরিচিত। তবে প্রাতিষ্ঠানিক নাম হিসেবে "নরওয়েজীয় সাংস্কৃতিক ইতিহাসের জাদুঘর" (*Norwegian Museum of Cultural History*) পদবন্ধটি ব্যবহার করা হয়।

নরওয়েজীয় সাংস্কৃতিক ইতিহাসের জাদুঘরটির আশেপাশে আরো বেশ কয়েকটি জাদুঘর রয়েছে। এসব জাদুঘরের মধ্যে অন্যতম হল ভাইকিং জাহাজ জাদুঘর, ফ্রাম যাদুঘর; কন-টিকি জাদুঘর এবং নরওয়েজীয় সামুদ্রিক জাদুঘর।

## ইতিহাস
১৮৯৪ সালে গ্রন্থাগারবিদ এবং ইতিহাসবিদ হ্যানস আল (১৮৬৯-১৯৪৬) নরওয়েজীয় লোকজাদুঘরটি প্রতিষ্ঠা করেছিলেন। তবে ১৮৯৮ সালে এটি বর্তমান সম্পত্তির মূল ক্ষেত্রটি অধিগ্রহণ করে। অস্থায়ী প্রদর্শনী ভবনগুলো তৈরি এবং বেশ কয়েকটি গ্রামীণ ভবন পুনর্নির্মাণের পরে ১৯০১ সালে জনসাধারণের জন্য জাদুঘরটির দরজা উন্মুক্ত করে দেওয়া হয়েছিল। ১৯০৭ সালে পার্শ্ববর্তী একটি জায়গায় রাজা দ্বিতীয় অস্কারের সংগ্রহগুলো জাদুঘরে অন্তর্ভুক্ত করা হয়েছিল। ১৮৮১ সালে প্রতিষ্ঠিত কেন্দ্রাবস্থিত গল স্টাভ চার্চসহ এর পাঁচটি স্থানান্তরিত ভবন বিশ্বের প্রথম উন্মুক্ত জাদুঘর হিসাবে স্বীকৃত।

১৯৪৬ সালে মৃত্যুর আগ পর্যন্ত হ্যান্স আল এর পরিচালক ছিলেন। তাঁর নেতৃত্বে জাদুঘরটির জায়গা, কর্মী, সংগ্রহ, ভবন এবং দর্শনার্থীর সংখ্যা যথেষ্ট পরিমাণে বৃদ্ধি পেয়েছিল। তারপরে ১৯৪৭ সালে রেইদার জেলবার্গ (১৯০৪-১৯৭৮) জাদুঘরের পরিচালক হয়ে  ১৯৭৪ সালে অবসর গ্রহণের আগে পর্যন্ত  দায়িত্বপালন করেছিলেন। ১৯৯০ থেকে ২০০০ সাল অবধি এরিক রুডেং এটি পরিচালনা করেছিলেন। ২০০১ সাল থেকে পরিচালক অলাভ আরাস পরিচালকের দায়িত্বে আছেন।

## তথ্যসূত্র

### উৎস

* Hegard, Tonte *Hans Aall - mannen, visjonen og verket* (১৯৯৪)  
* Tschudi-Madsen, Stephan, *På nordmanns vis : Norsk folkemuseum gjennom 100 år*  (১৯৯৩)  

## বহিঃসংযোগ

* নর্স্ক ফোকমিউজিয়ামের অফিসিয়াল ওয়েবসাইট

বিষয়শ্রেণী:নরওয়ের লোকজাদুঘর
খস (কাপড়)

**খস** একটি উচ্চ মানের মানের ক্যালিকো কাপড়, যা মুঘল সাম্রাজ্যে পোশাক তৈরি ও ব্যবহৃত হত।
## নাম
খসকে আইন-ই-আকবরীতে "কাশাক" বলা হত এবং এটির সূক্ষ্ম বুননের জন্য 'জঙ্গল ক্লাসা' নামেও পরিচিত ছিল। এটি আইন-ই-আকবরীতে বর্ণিত সাতটি সুতির কাপড়ের মধ্যে একটি। 

## বৈশিষ্ট্য
খস লম্বা কাপড়ের তুলনায় নরম কাপড় এবং মসলিনের চেয়ে বেশি ঘনভাবে বোনা ছিল। এটি সূক্ষ্ম জমিনসহ নরম এবং ঘনিষ্ঠভাবে বোনা কাপড় হিসাবে বর্ণনা করা হয়েছে। ষোড়শ শতাব্দীর সম্রাট আকবরের সময়ে খসকে অন্যতম সেরা এবং ব্যয়বহুল ধরনের কাপড় হিসাবে বিবেচনা করা হত। এটি সাধারণত মুঘল যুগে পাগড়ির জন্য ব্যবহৃত হত।

## উৎপাদন কেন্দ্র
সোনারগাঁয়ে তৈরি খসকে বিশেষত উচ্চ মানের হিসাবে বিবেচনা করা হত। এটি ঢাকা, মালদা, শান্তিপুর এবং কাসিমবাজারেও উৎপাদিত হয়েছিল। "রহোন খস" কাপড় পাঞ্জাবের রাহোন শহরে উৎপাদিত হয়েছিল।

## রপ্তানি
১৭শ শতাব্দীর শেষের দিকে ইস্ট ইন্ডিয়ার বাণিজ্যের একজন ইংরেজ বণিক ও নাবিক থমাস বোয়েরে, খসকে এমন এক ধরনের মসলিন হিসাবে বর্ণনা করেছিলেন যা ঢাকা থেকে সাধারণত সর্বদা রফতানিকৃত কাপড় ছিল।

## তথ্যসূত্র

বিষয়শ্রেণী:তাঁতে বোনা কাপড়
শক্তিরঞ্জন বসু

**শক্তিরঞ্জন বসু** (৩ মার্চ, ১৯০৮ — ১৮ ডিসেম্বর, ১৯৮৪) ভারতের স্বাধীনতা আন্দোলনের  কর্মী ও সমাজসেবী। লবণ সত্যাগ্রহ,  আইন অমান্য আন্দোলন, ভারত ছাড়ো আন্দোলনে যুক্ত থেকে সেবামূলক ও গঠনমূলক কাজে লিপ্ত থেকেছেন আমৃত্যু। 

## জন্ম ও প্রারম্ভিক জীবন
শক্তিরঞ্জন বসুর জন্ম ব্রিটিশ ভারতের অধুনা বাংলাদেশের বাকেরগঞ্জ জেলার হাবিবপুরে (অধুনা বরিশাল জেলার উজিরপুর উপজেলা)। পিতা নিশিকান্ত বসু। তার স্কুলের ছাত্রজীবন কাটে বরিশালের ঐতিহ্যবাহী ব্রজমোহন বিদ্যালয়ে। এরপর কলকাতার একাধিক শিক্ষা প্রতিষ্ঠানে। ছাত্রাবস্থাতেই তিনি নিজের গ্রামে সমাজসেবামূলক নানা কাজে নেতৃত্ব দিতেন। ১৯২৮ খ্রিস্টাব্দে তিনি নিখিল বঙ্গ ছাত্র সমিতির (এ বি এস এ)-র অন্যতম প্রতিষ্ঠাতা-সদস্য ছিলেন। 

## বিভিন্ন আন্দোলনে ও সমাজসেবামূলক ক্রিয়াকলাপ

১৯৩০ খ্রিস্টাব্দে শক্তিরঞ্জন বরিশালে লবণ সত্যাগ্রহে সক্রিয় ভূমিকা নেন। ১৯৩১ খ্রিস্টাব্দে  ছাত্রাবস্থায় সমিতি আয়োজিত রবীন্দ্রজয়ন্তী অনুষ্ঠানে তার কর্মদক্ষতা উল্লেখযোগ্য। ১৯৩২ খ্রিস্টাব্দে  আইন অমান্য আন্দোলনে অংশগ্রহণ করায় কয়েক মাস কারারুদ্ধ থাকেন। ১৯৩৪ খ্রিস্টাব্দে কংগ্রেস সোশ্যালিস্ট পার্টি গঠিত হলে তিনি হন এর প্রতিষ্ঠাতা-সদস্য। এ সময় তিনি সেবামূলক ও গঠনমূলক কাজে ভারতের বিভিন্ন স্থানে বিশেষ করে গ্রামে-গঞ্জে ঘুরে বেড়ান। পরে ১৯৩৯ খ্রিস্টাব্দে রবীন্দ্রনাথ ঠাকুরের উৎসাহে বিশ্বভারতীর পল্লীসংগঠন বিভাগের দায়িত্ব নেন। আবার ১৯৪২ খ্রিস্টাব্দের  'ভারত ছাড়ো আন্দোলনে যোগ দিয়ে কারারুদ্ধ হন। স্বাধীনোত্তর যুগেও তিনি তার ক্রিয়াকলাপ অব্যাহত রেখেছেন। বিধানচন্দ্র রায়ের মুখ্যমন্ত্রীত্বকালে খাদ্য আন্দোলনে যোগ দেওয়ার কারণে শেষবারের মত কয়েক দিন কারাবাস ভোগ করেন। কংগ্রেস সোশ্যালিস্ট পার্টির পত্রিকা "কৃষক" -এর ম্যানেজার হিসাবে পরিচালনার দায়িত্ব পালন করেন। বেঙ্গল-অসম রেল কর্মচারী অ্যাসোসিয়েশন তিনি সহকারী সম্পাদক ছিলেন। ১৯৪৯ খ্রিস্টাব্দে গঠিত "গান্ধী স্মারকনিধি" র সহ-সম্পাদক দায়িত্বে তিনি ১৯৫২ খ্রিস্টাব্দ হতে চার বছর দিল্লিতে কাটান। ১৯৫৬ খ্রিস্টাব্দে পশ্চিমবঙ্গে এই সংস্থার শাখা গঠিত হলে তার সম্পাদক হন এবং ১৯৭১ খ্রিস্টাব্দ হতে আমৃত্যু তিনি এর সভাপতি ছিলেন। 'হরিজন সেবক সংঘ' পশ্চিমবঙ্গ শাখার সভাপতি ছিলেন তিনি। 
## জীবনাবসান
১৯৮৪ খ্রিস্টাব্দের ১৮ ই ডিসেম্বর তিনি পরলোক গমন করেন। বিশিষ্ট সমাজসেবী ডা. উমা বসু তার স্ত্রী।

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:উজিরপুর উপজেলার ব্যক্তি
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ব্রজমোহন বিদ্যালয়ের প্রাক্তন শিক্ষার্থী
বিষয়শ্রেণী:বাঙালি বিপ্লবী
বিষয়শ্রেণী:বরিশাল জেলার সক্রিয়কর্মী
তনসুখ কাপড়

**তনসুখ কাপড়** ছিল সূক্ষ্ম সূতির কাপড়, যা মূলত মধ্যযুগীয় ভারতে মেয়েদের পোশাকের জন্য ব্যবহৃত হত, তনসুখ আইন-ই-আকবরীতে স্পষ্টভাবে উল্লিখিত সাতটি কাপড়ের মধ্যে একটি (খাসা, সালু, ডরিয়া, বাফতা, দুপট্ট, এবং পাঁচতোলিয়া)। তনসুখ ও বাফতার তৈরি বিষয়টি কবি ভিখারী দাস উল্লেখ করেছেন। তনসুখ ছিল অন্য একধরনের মসলিনের সাথে বোনা একটি খুব নরম এবং সূক্ষ্ম টেক্সচারযুক্ত কাপড়।

## ব্যুৎপত্তি
'তনসুখ' মানে হিন্দি ভাষায় যা দেহকে সান্ত্বনা দেয়। "দেহের প্রতি সন্তুষ্টিজনক"।

## ইতিহাস
আইন-ই-আকবরী এবং সমসাময়িক হিন্দি লেখকগণ তনসুখ এবং খাসা, বাফতা, সালু, দরিয়া, দুপট্ট, এবং পাঁচতোলিয়াকে তাদের সময়ের উল্লেখযোগ্য কাপড় হিসাবে উল্লেখ করেছিলেন। বিশেষ কিছু উদ্ধৃতি যেমন চিড়া, ফেন্টা গঙ্গাজল কাপড়, তনসুখ, শাড়ি, লেহেঙ্গা, ঘাগড়া ইত্যাদি মুঘল পোশাকগুলিতে এই কাপড়ের ব্যবহারকে বোঝায়।

## উপাদান এবং জমিন
তনসুখ সূক্ষ্ম সুতি সুতোর তৈরি, কাপড়ের জমিনটি খুব নরম এবং সূক্ষ্ম ছিল।

## ব্যবহার
তনসুখ ছিল সুতির তৈরি নরম কাপড় এবং এটি নারীদের পোশাক (অ্যাঙ্গিয়া, কাঞ্চুকিস), শাড়ি, স্কার্টের মতো ব্যবহৃত হত। তনসুখের তৈরি পোশাকগুলি বাইরের এবং অভ্যন্তরীণ উভয় পোশাকের জন্যই উপযুক্ত।

## আরো দেখুন
* বাফতা কাপড়
* খস (কাপড়)

## তথ্যসূত্র

## বহিঃসংযোগ

বিষয়শ্রেণী:তাঁতে বোনা কাপড়
বিষয়শ্রেণী:তুলা
বিষয়শ্রেণী:ভারতীয় পোশাক
বিষয়শ্রেণী:শাড়ি
বিষয়শ্রেণী:ভারতের বস্ত্রবয়ন কলা
অ্যাবি অলড্রিচ রকফেলার লোকশিল্প জাদুঘর

**অ্যাবি অলড্রিচ রকফেলার লোকশিল্প জাদুঘর** () হল মার্কিন যুক্তরাষ্ট্রের প্রথম এবং বিশ্বের প্রাচীনতম নিয়মিত পরিচালিত একটি জাদুঘর যা আমেরিকান লোকশিল্পের সংরক্ষণ, সংগ্রহ এবং প্রদর্শনীর জন্য নিবেদিত।

জাদুঘরটি ভার্জিনিয়ার কলোনিয়াল উইলিয়ামসবার্গের ঐতিহাসিক সীমানার ঠিক বাইরে অবস্থিত। এটি অ্যাবি অলড্রিচ রকফেলারের দান করা কিছু সংগ্রহ এবং তাঁর মৃত্যুর পর তাঁর বিপত্নীক স্বামী জন ডি. রকফেলার জুনিয়রের আর্থিক অনুদানের মাধ্যমে প্রতিষ্ঠিত হয়েছিল। জন ডি. রকফেলার ছিলেন স্ট্যান্ডার্ড অয়েল সম্পত্তির উত্তরাধিকারী এবং কলোনিয়াল উইলিয়ামসবার্গের সহ-প্রতিষ্ঠাতা। তিনি মূল ভবনটি ১৯৫৭ সালের মে মাসে চালু করেছিলেন। ক্রমবর্ধমান সংগ্রহকে সমঞ্জস করার জন্য পরবর্তীতে ১৯৯২ এবং ২০০৭ আরো দুইবার এটিকে সরানো ‌ও সম্প্রসারিত করা হয়েছিল। অ্যাবি রকফেলারের ৪২৪টি নিদর্শন সংগ্রহের ভিত্তিতে তৈরি এই জাদুঘরটি ১৭২০ সাল থেকে বর্তমান পর্যন্ত ৭,০০০ এরও অধিক লোককলার সংগ্রহশালায় পরিণত হয়েছে।

## তথ্যসূত্র

বিষয়শ্রেণী:ভার্জিনিয়ার লোকশিল্প জাদুঘর
ইরিত্রিয়া জাতীয় ফুটবল দল

**ইরিত্রিয়া জাতীয় ফুটবল দল** () হচ্ছে আন্তর্জাতিক ফুটবলে ইরিত্রিয়ার প্রতিনিধিত্বকারী পুরুষদের জাতীয় দল, যার সকল কার্যক্রম ইরিত্রিয়ার ফুটবলের সর্বোচ্চ নিয়ন্ত্রক সংস্থা ইরিত্রিয় জাতীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৯২ সালের ২৬শে জুন তারিখে, ইরিত্রিয়া প্রথমবারের মতো আন্তর্জাতিক খেলায় অংশগ্রহণ করেছে; সুদানের খার্তুমে অনুষ্ঠিত ইরিত্রিয়া এবং সুদানের মধ্যাকার উক্ত ম্যাচটি ১–১ গোলে ড্র হয়েছে।

৬,০০০ ধারণক্ষমতাবিশিষ্ট সিসেরো স্টেডিয়ামে *লাল সাগরের বালক* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইরিত্রিয়ার রাজধানী আসমারায় অবস্থিত। বর্তমানে এই দলের ম্যানেজারের দায়িত্ব পালন করছেন আলিমসিগাদ ইফরাম এবং অধিনায়কের দায়িত্ব পালন করছেন এআইকের আক্রমণভাগের খেলোয়াড় হেনোক গইতোম।

ইরিত্রিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও ইরিত্রিয়া এপর্যন্ত একবারও অংশগ্রহণ করতে সক্ষম হয়নি।

আসমিরুন হাবতি, বিরহান আরিগাই, ইদনেকাচিউ শিমাঙ্গুস, ইউনুস বিহুন এবং তিসলাফিম তিকলির মতো খেলোয়াড়গণ ইরিত্রিয়ার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০৭ সালের আগস্ট মাসে প্রকাশিত র‌্যাঙ্কিংয়ে ইরিত্রিয়া তাদের ইতিহাসে সর্বোচ্চ অবস্থান (১২১তম) অর্জন করে এবং ২০১৮ সালের এপ্রিল মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইরিত্রিয়ার সর্বোচ্চ অবস্থান হচ্ছে ১৪০তম (যা তারা ১৯৯২ সালে অর্জন করেছিল) এবং সর্বনিম্ন অবস্থান হচ্ছে ১৮৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ ইরিত্রিয়া জাতীয় ফুটবল দল  
* ক্যাফ-এ ইরিত্রিয়া জাতীয় ফুটবল দল 


বিষয়শ্রেণী:আফ্রিকার জাতীয় ফুটবল দল
বেলিজ জাতীয় ফুটবল দল

**বেলিজ জাতীয় ফুটবল দল** () হচ্ছে আন্তর্জাতিক ফুটবলে বেলিজের প্রতিনিধিত্বকারী পুরুষদের জাতীয় দল, যার সকল কার্যক্রম বেলিজের ফুটবলের সর্বোচ্চ নিয়ন্ত্রক সংস্থা বেলিজ ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯৫ সালের ২৯শে নভেম্বর তারিখে, বেলিজ প্রথমবারের মতো আন্তর্জাতিক খেলায় অংশগ্রহণ করেছে; এল সালভাদোরের সান সালভাদোরে অনুষ্ঠিত উক্ত ম্যাচে বেলিজ এল সালভাদোরের কাছে ৩–০ গোলের ব্যবধানে পরাজিত হয়েছে।

৫,০০০ ধারণক্ষমতাবিশিষ্ট এফএফবি স্টেডিয়ামে *জাগুয়ার* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বেলিজের রাজধানী বেলমোপানে অবস্থিত। বর্তমানে এই দলের ম্যানেজারের দায়িত্ব পালন করছেন ডেল পেলায়ো সিনিয়র এবং অধিনায়কের দায়িত্ব পালন করছেন দেপোর্তেস সাবিওয়ের রক্ষণভাগের খেলোয়াড় এলরয় স্মিথ।

বেলিজ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে বেলিজ এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।

এলরয় স্মিথ, মার্ক লেসলি, ডিয়ন ম্যাককুলে, হ্যারিসন রোচেস এবং ক্রিয়েসন লোপেসের মতো খেলোয়াড়গণ বেলিজের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৬ সালের এপ্রিল মাসে প্রকাশিত র‌্যাঙ্কিংয়ে বেলিজ তাদের ইতিহাসে সর্বোচ্চ অবস্থান (১১৪তম) অর্জন করে এবং ২০০৭ সালের নভেম্বর মাসে প্রকাশিত র‌্যাঙ্কিংয়ে তারা ২০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বেলিজের সর্বোচ্চ অবস্থান হচ্ছে ১৬৬তম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ১৮৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## তথ্যসূত্র

## বহিঃসংযোগ
*  
* ফিফা-এ বেলিজ জাতীয় ফুটবল দল  
* কনকাকাফ-এ বেলিজ জাতীয় ফুটবল দল  

বিষয়শ্রেণী:বেলিজ জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
বিষয়শ্রেণী:১৯৯৫-এ প্রতিষ্ঠিত ফুটবল ক্লাব
বিষয়শ্রেণী:১৯৯৫-এ বেলিজে প্রতিষ্ঠিত
নাফ পর্যটন পার্ক

**নাফ পর্যটন পার্ক** কক্সবাজারের জালিয়ারদীপের একটি প্রস্তাবিত অর্থনৈতিক অঞ্চল এবং এটি হবে বাংলাদেশের প্রথম একচেটিয়া পর্যটন পার্ক। বেজা সারা দেশে ১০০টি বিশেষ অর্থনৈতিক অঞ্চল উন্নয়নের পরিকল্পনার অংশ হিসেবে এটি উন্নয়ন করছে।

## ইতিহাস
অর্থনৈতিক বিষয়ক মন্ত্রিসভা কমিটি ৬ মে ২০১৫ তারিখে এ প্রকল্পটি অনুমোদন করে। বাংলাদেশ অর্থনৈতিক অঞ্চল কর্তৃপক্ষ (বেজা) টেকনাফের সাবরাং-এ একটি নতুন পর্যটন পার্ক নির্মাণের পরিকল্পনা করেছে। তবে পানি ও বিদ্যুৎ সরবরাহ ও জল পরিশোধন ব্যবস্থা এবং কৃষকদের পুনর্বাসনের মতো অবকাঠামোর অভাবের মতো বড় ধরনের চ্যালেঞ্জগুলির মুখোমুখি হয়েছিল সরকার। কক্সবাজারেও ঝড়ের সম্ভাবনা রয়েছে। সাবরাং সাইটটি বন্যা এবং ঝড় তীব্র ঝুঁকির মধ্যে রয়েছে। ডেভেলপার বা কর্তৃপক্ষকে বাঁধ এবং জমি ভরাটের জন্য উচ্চ ব্যয় বহন করতে হবে।

## অবস্থান
নাফ পর্যটন পার্কটি জালিয়ারদ্বীপে মিয়ানমার ও বাংলাদেশকে বিভক্ত নাফ নদীর মাঝখানে অবস্থিত হবে। এই দ্বীপটি বৈচিত্র্যময় ও বহুমুখী, কারণ এতে পাহাড় ও নদীর উভয় দৃশ্য রয়েছে।

## নির্মাণ
পরিবেশ অধিদপ্তর (ডিওই) পর্যটন পার্কের উন্নয়নের জন্য পরিবেশগত ছাড়পত্র প্রদান করেছে। একটি সম্ভাব্যতা সমীক্ষা করেছে ইউএনআইসিএনএসএল্ট-দ্বারা পরিচালিত একটি জার্মান ভিত্তিক পরামর্শক সংস্থা, এনভায়রনমেন্টাল ইমপ্যাক্ট অ্যাসেসমেন্ট (ইআইএ) এবং আর্থ-সামাজিক প্রভাব মূল্যায়ন (এসআইএ) ভারতের প্রাইসওয়াটারহাউসকুপার্স দ্বারা করা হয়েছিল। সরকার পর্যটকদের জন্য বিভিন্ন অবকাঠামো নির্মাণের জন্য দরপত্র আহ্বান করেছে।

প্রধানমন্ত্রী শেখ হাসিনা ২০১৭ সালের ৬ মে এই প্রকল্পের ভিত্তিপ্রস্তর স্থাপন করেন।

২০১৮ সালের ১২ সেপ্টেম্বর থাইল্যান্ডের সিয়াম সিয়াম ইন্টারন্যাশনাল অবকাঠামো উন্নয়নে প্রায় ৫০০ মিলিয়ন মার্কিন ডলার বিনিয়োগের জন্য বাংলাদেশ অর্থনৈতিক অঞ্চল কর্তৃপক্ষের (বেজা) সাথে একটি চুক্তি সই করে। পার্কের উন্নয়ন আগামী পাঁচ বছরে পর্যায়ক্রমে সম্পন্ন করা হবে।

## অবস্থান আপত্তি
পরিবেশবাদীদের একটি দল, অনেক প্রাণীর অভয়ারণ্য হিসাবে এর অবস্থানটির কথা উল্লেখ করে এই প্রকল্পের বিরোধিতা করেছে। এই দ্বীপের মাটির স্তরও প্রায়ই ডুবে থাকে।

## তথ্যসূত্র

বিষয়শ্রেণী:বাংলাদেশের বিশেষ অর্থনৈতিক অঞ্চল
ধনঞ্জয়ান শিল্পীদ্বয়

থাম্ব|ধনঞ্জয়ান শিল্পীদ্বয়
**ভান্নাদিল পুদিয়াভেত্তিল ধনঞ্জয়ন** (জন্ম ১৭ এপ্রিল ১৯৩৮) এবং **শান্তা ধনঞ্জয়ন** (জন্ম ১২ আগস্ট ১৯৪৩), হলেন ভারতীয় এক নৃত্য দম্পতি, তাঁরা ধনঞ্জয়ন্স নামেও পরিচিত। ২০০৯ সালে তাঁরা পদ্মভূষণ পুরস্কারে পুরস্কৃত হন। তাঁদের একাধিক বার 'আশা ও বালা' রূপে ভোডাফোন সংস্থার বিভিন্ন বিজ্ঞাপনে দেখা গেছে।

## ব্যক্তিগত জীবন
ভিপি ধনঞ্জয়ন ১৯৩৯ সালের ১৭ এপ্রিল ভারতের কেরালার কণ্ণুর জেলার পাইয়ানূর শহরে এক মালয়ালি পদুভাল পরিবারে জন্মগ্রহণ করেছিলেন। কলাক্ষেত্রের কথাকলি শিক্ষক গুরু চাঁদু পানিকের সাথে হঠাৎ দেখা করার সুযোগ পেয়ে তাঁর বাবা তাঁকে এবং ভি.বালাগোপালনকে কলাক্ষেত্রে এই গুরুর অধীনে কথাকলি শেখানোর সিদ্ধান্ত নেন। ধনঞ্জয় ১৯৫৩ সালের ৫ই আগস্ট কলাক্ষেত্রে যোগদান করেন এবং ১৯৫৫ থেকে ১৯৬৭ সাল পর্যন্ত রুক্মিণী দেবীর (কালক্ষেত্রের প্রতিষ্ঠাতা) অধীনে প্রধান পুরুষ নর্তকী ছিলেন। তিনি কলাক্ষেত্র থেকে নৃত্য বিষয়ে স্নাতক ডিগ্রি সহ সাম্মানিক নিয়ে স্নাতকোত্তর ডিপ্লোমা (ভরতনাট্যম এবং কথাকলি) অর্জন করেছেন এবং অর্থনীতি ও রাজনীতিতে বিএ করেছেন।

শান্তা ধনঞ্জয়ন জন্মগ্রহণ করেন ১৯৪৩ সালের ১২ই আগস্ট মালয়েশিয়ার এক মালয়ালি নায়ার পরিবারে। তিনি তাঁর বংশধারার সন্ধান পান কেরলে। তাঁর পূর্বপুরুষেরা কেরল থেকে মালয়েশিয়া-তে চলে গিয়েছিলেন। তিনি এক বিস্ময়কর শিশু ছিলেন এবং তাঁর ৩ বছর বয়সে তাঁর বাবা-মায়ের বিশ্বাস হয়েছিল যে শান্তা বড় হয়ে নৃত্যশিল্পী হবেন। তাঁর বাবা-মা তাঁর মধ্যে নৃত্য ও চলাফেরার আনন্দের জন্মগত প্রতিভা দেখতে পেয়েছিলেন এবং ঠিক করেছিলেন তাঁকে ভারতে পাঠানোর। ধনঞ্জয়ান আসার একবছর আগে, ১৯৫২ সালের জুন মাসে, তাঁর ৮ বছর বয়সে, তাঁরা তাঁকে কলাক্ষেত্রে পাঠিয়েছিলেন। পরে তিনি কলাক্ষেত্র থেকে স্নাতক ডিগ্রি সহ ভারতনাট্যমে সাম্মানিক নিয়ে স্নাতকোত্তর ডিপ্লোমা অর্জন করেন। এছাড়া তিনি কথাকলি ও কার্নাটকী সংগীতও শেখেন। তিনি ১৯৫৫ সাল থেকে ১৯৬৮ সাল পর্যন্ত কলাক্ষেত্রের শীর্ষস্থানীয় মহিলা নৃত্যশিল্পী ছিলেন ।

তাঁদের দুটি ছেলে আছে। বড় ছেলে সঞ্জয় যিনি ইউ.এস.এ যে থাকেন এবং ছোট ছেলে সত্যজিৎ, একজন দক্ষ গাড়ি বিষয়ক চিত্রশিল্পী ও নৃত্যশিল্পী। সত্যজিৎ তাঁর স্ত্রী এবং ছেলের সাথে ভারতের চেন্নাই-তে থাকেন।

## তথ্যসূত্র

## বহিঃসংযোগ

বিষয়শ্রেণী:কেরলের নৃত্যশিল্পী
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:কেরলের শিক্ষাবিদ
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:কলাক্ষেত্র ফাউন্ডেশনের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ভারতীয় ধ্রুপদী নৃত্যের শিক্ষক
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:কণ্ণুর জেলার ব্যক্তি
বিষয়শ্রেণী:বিবাহিত দম্পতি
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:কেরলের নারী শিল্পী
বিষয়শ্রেণী:সংগীত নাটক অকাদেমি পুরস্কার প্রাপক
ফিনিশ লোকশিল্প জাদুঘর

**ফিনিশ লোকশিল্প জাদুঘর** () হল ক্যালিফোর্নিয়ার পাসাডেনার পাসাডেনা ইতিহাস জাদুঘরের আঙ্গিনায় অবস্থিত একটি লোকশিল্প সংগ্রহশালা। মার্কিন যুক্তরাষ্ট্রে এটি এই ধরনের একমাত্র যাদুঘর যা ১৯৭৪ সালে ফিনল্যান্ডের বাসিন্দা ইর্জো আলফ্রেড পালোহেইমো তৈরি করেছিলেন। তিনি লিওনোরা "বাবসি" কার্টিনের স্বামী ছিলেন এবং দক্ষিণ ক্যালিফোর্নিয়া, অ্যারিজোনা ও নিউ মেক্সিকোতে ফিনল্যান্ডের কনস্যুলার অফিসার হিসাবে দায়িত্ব পালন করেছিলেন। ১৭ বছর ধরে ফিনল্যান্ডের কনস্যুলেট অফিসটি এখানেই অবস্থিত। পটভূমি হিসাবে সুন্দর ফেনিয়েস ম্যানশন সহ লনের বড় এলাকা ঘুরে বেড়ানোর জন্য আদর্শ।

জাদুঘরের অভ্যন্তরে, "তুপা" নামক বিশাল বসার ঘরটি ১৯ শতকের গোড়ার দিকের গ্রামীণ ফিনিশ আসবাব এবং সামগ্রী দিয়ে সজ্জিত। দর্শনার্থীরা সেখানে খাবার গরম এবং রান্নার জন্য ব্যবহৃত খোলা আখা বা "*তক্কা*", রাইয়ের টকজাতীয় রুটি সংরক্ষণের জন্য ব্যবহৃত "*লেইপাভর্তাত*" নামে পরিচিত আঁকশি ও ঊর্ধ্বস্থ তাক, কন্যাদের বিবাহের উপহার হিসাবে প্রদেয় "টুওলি" নামবিশিষ্ট ও কৃষকদের হস্তখোদাইকৃত আসন এবং আরো বহুবিধ ফিনিশ হস্তসামগ্রী দেখতে পাবেন।

ফিনিশ লোকশিল্প জাদুঘর এবং ফিনল্যান্ডিয়া উদ্যানগুলো ১৯৭৪ সালে আনুষ্ঠানিকভাবে উৎসৃষ্ট করা হয়েছিল। বর্তমানে পাসাডেনা জাদুঘর এটি রক্ষণাবেক্ষণ করে থাকে।

## তথ্যসূত্র

বিষয়শ্রেণী:১৯৭৪-এ ক্যালিফোর্নিয়ায় প্রতিষ্ঠিত
কেন্টাকি লোকশিল্প কেন্দ্র

**কেন্টাকি লোকশিল্প কেন্দ্র** হল মার্কিন যুক্তরাষ্ট্রের কেন্টাকি রাজ্যে অবস্থিত লোক-শিল্পকলা সংক্রান্ত একটি প্রতিষ্ঠান যা মোরহেড স্টেট ইউনিভার্সিটি দ্বারা পরিচালিত হয়। এর লক্ষ্য কেবল লোকজ শিল্পগুলোকে সংরক্ষণ এবং জনগণকে সে বিষয়ে শিক্ষিত করে তোলা নয় বরং ঐতিহ্যবাহী সঙ্গীত, গল্পগাথা, সাহিত্য, নৃত্য ও কারুশিল্পের প্রচারণাও এটির কাজের অংশ।

## ইতিহাস
মোরহেড স্টেট বিশ্ববিদ্যালয়ের লোক শিল্পকলা সংগ্রহের অংশ হিসাবে ১৯৮৫ সালে কেন্টাকি লোকশিল্প কেন্দ্রটি প্রতিষ্ঠিত হয়েছিল। ১৯৯৭ সাল পর্যন্ত সংগৃহীত নিদর্শনগুলো ক্যাম্পাসের দুটি পৃথক ভবনে রাখা হয়েছিল এবং পরে সেগুলো মোরেহেডের ফার্স্ট স্ট্রিট আর্টস জেলার ঐতিহাসিক ইউনিয়ন গ্রোসারি বিল্ডিংয়ে স্থানান্তর করা হয়েছিল। এটি কেন্টাকি লোকশিল্পীদের করা ১,৪০৭ টি শিল্পকর্ম রয়েছে।

## উল্লেখযোগ্য শিল্পী
কেন্টাকি লোকশিল্প কেন্দ্রের কয়েকজন উল্লেখযোগ্য শিল্পীদের মধ্যে রয়েছেন-

* মিনি অ্যাডকিন্স
* লিনভেল বার্কার
* রোনাল্ড & জেসি কুপার
* মারভিন ফিন
* চার্লি কিনে
* নোয়া কিনে
* জো নিস ক্রাউস
* হেলেন লা'ফ্রান্স
* টিম লুইস
* কার্ল ম্যাকেনজি
* রবার্ট মরগান
* মার্ক অ্যান্টনি মালিগান
* আর্নেস্ট প্যাটন
* নান ফেল্পস
* হিউগো স্পার্গার
* ডনি টলসন
* এডগার টলসন
* ল্যাভন ভ্যান উইলিয়ামস

## তথ্যসূত্র

## বহিঃসংযোগ

* 
* মোরহেড স্টেট ইউনিভার্সিটি
ঈক্ষাটুতাঙ্গল

**ঈক্ষাটুতাঙ্গল**, বা **ঈক্কাড়ুত্তাঙ্গল** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এই লোকালয়ে চতুর্দিকে রয়েছে জাফরখানপেট, গিণ্ডি এবং রামাপুরম৷ এর বর্তমান ডাক সূচক সংখ্যা ৬০০০৩২ যেখানে পূরাতন সংখ্যা ছিলো ৬০০০৯৭৷

এই লোকালয়টি কুঁদকল, ঘানি ও ঢালাই শিল্পের কল-কারখানার উপস্থিতির জন্য পরিচিত৷ এটি শহরের প্রায় কেন্দ্রস্থলে অবস্থিত কাতিপারা জংশনের কাছাকাছি অবস্থিত, যা ঈক্ষাটুতাঙ্গলকে গ্র্যান্ড সাদার্ন ট্রাঙ্ক রোড, ইনার রিং রোড, আন্না সালাই ও মাউন্ট-পুন্তমল্লী সড়কের দ্বারা চেন্নাই মফস্বল বাস টার্মিনাস, চেন্নাই আন্তর্জাতিক বিমানবন্দর, চেন্নাই সেন্ট্রাল রেলওয়ে স্টেশন এবং শ্রীপেরুম্বুদুরের সঙ্গে সড়কপথে যুক্ত করেছে৷ গিণ্ডি শিল্পনগরীর নৈকট্যের কারণে এখানেও দ্রুত শিল্পোন্নতিসাধন হচ্ছে৷ এখানে রয়েছে অলিম্পিয়া টেক পার্ক, তাম্রাই টেক পার্ক নামে প্রযুক্তি উদ্যান ও হিল্টন চেন্নাইয়ের মতো বেশকিছু বিলাসবহুল হোটেল৷ চেন্নাই মেট্রোর ঈক্ষাটুতাঙ্গল মেট্রো স্টেশনটি ২০১৫ খ্রিস্টাব্দের ২৯শে জুন আনুষ্ঠানিকভাবে চালু হয়৷

## নামকরণ
ঈক্ষাটুতাঙ্গল নামটি এসেছে দুটি তামিল শব্দের সমন্বয়ে৷ ঈক্ষম হলো এক প্রকার অনূর্বর জমির গাছ যা বাংলায় দেশি খেজুর নামে পরিচিত আবার জলাধারের বাইরের অংশকে তামিল ভাষায় তাঙ্গল বলা হতো৷ এর থেকে বোঝা যায় জলাশয়ের নিকটবর্তী কোনো অনূর্বর জমিতে দেশি খেজুরগাছের প্রাচুর্যের কারণে এই নামটি এসেছে৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
কোয়েম্বাটুর পেষণযন্ত্র

কোয়েম্বাটুর ওয়েট গ্রাইন্ডার তামিলনাড়ুর কোয়েম্বাতুরে উৎপাদিত  ভেজা গ্রাইন্ডারকে বোঝায়। এটি ২০০৫-০৬ সালে ভারত সরকার দ্বারা ভৌগোলিক নিদর্শক হিসাবে স্বীকৃতি পেয়েছে।  ২০১৫ অবধি, কোয়েম্বাতরে ভারতে উৎপাদিত প্রতি ১০০০০০এ প্রতি মাসে ৫,০০০ ইউনিট সহ ৭০০টিরও বেশি  পেষকযন্ত্র প্রস্তুতকারক রয়েছে।

## পেষণযন্ত্র

একটি পেষকযন্ত্র হলো খাদ্য প্রস্তুতির সরঞ্জাম, যা খাদ্যশস্য পিষে ব্যাটারে পরিণত করতে ব্যবহৃত হয়। দোসা, ইডলি, বড়া, আপ্পম এবং পনিয়ারমের মতো জনপ্রিয় খাবারগুলি তৈরির জন্য দক্ষিণ ভারতীয় খাবারগুলিতে এই ব্যাটারটি ব্যাপকভাবে ব্যবহৃত হয়। এতে গ্রানাইট পাথর রয়েছে যা বৈদ্যুতিক মোটরের সাহায্যে ধাতব ড্রামের ভিতরে ঘোরানো হয় এবং পাথর এবং ড্রামের মধ্যে খাদ্যশস্যগুলো পিষ্ট হয়।

## ইতিহাস
পি. সাবপাথি ১৯৫৫ সালে কোয়েম্বাটুরে পেষণযন্ত্র তৈরি করেছিলেন। সাবাপথী অন্যান্য শহরগুলিতে যেমন চেন্নাই এবং মাদুরাইয়ের মধ্যে গ্রাইন্ডারগুলি প্রবর্তন করেছিলেন। ১৯৬৩ সালে, পি. বি. কৃষ্ণমূর্তি লক্ষ্মী পেষণযন্ত্র প্রবর্তন করেছিলেন, যা  পেষণযন্ত্রগুলিকে বাণিজ্যিক জনপ্রিয়তার দিকে পরিচালিত করেছিল। ১৯৭৫ সালে, আর. দুরাইস্বামী কাতকরা পেষণযন্ত্র আবিষ্কার করেছিলেন। এল. জি. ভারদারাজ টেবিলের শীর্ষ স্থাপন করা পেষণযন্ত্রগুলি উপস্থাপন করলেন যা আগের মাটিতে স্থাপন করা পেষণযন্ত্রগুলির জায়গা দখল করেছিল।

## শিল্প

শহরে পণ্যটি উদ্ভাবিত হওয়ার সাথে সাথেই কোয়েম্বাটোরে প্রাকৃতিকভাবে পেষণযন্ত্রটি উৎপাদনের কেন্দ্র হিসাবে আবির্ভূত হয়েছিল। গ্রানাইট পাথর, বৈদ্যুতিক মোটর উৎপাদনকারী ইউনিট এবং প্রয়োজনীয় ভারী সরঞ্জাম যেমন ল্যাথস, ড্রিলিং এবং মিলিং মেশিনগুলি এই শিল্পের পেওসারে সহায়তা করেছে।

ভারতে পেষণযন্ত্রগুলোর ১ লাখ উৎপাদনের মধ্যে শহরটি প্রায় ৭৫% অবদান রাখে। এই শিল্পটি ২০,০০০ জনকে সরাসরি নিয়োগ দেয় এবং ৫০,০০০কে পরোক্ষভাবে কর্মসংস্থান সরবরাহ করে।  ২০১১ সালে, এই ক্লাস্টারের বার্ষিক টার্নওভার ছিল ২২৫ কোটি ডলার (মার্কিন $ ৩২ মিলিয়ন ডলার) যা ২০১৫ সালে ২,৮০০ কোটি ডলার (মার্কিন $ ৩৯০ মিলিয়ন ডলার) বৃ্দ্ধি পেয়েছে।

## সাম্প্রতিক উন্নয়নসমূহ
২০০৭ সালে, তামিলনাড়ু সরকার পেষণযন্ত্রগুলির জন্য কাঁচামাল তৈরির জন্য একটি কেন্দ্র এবং ২৮.৮ মিলিয়ন মার্কিন ডলার (৪০০,০০০ মার্কিন ডলার) ব্যয়ে নির্মিত একটি গবেষণা কেন্দ্র চালু করে। সবুজ পরিবার কার্ডধারীদের বিনামূল্যে বিতরণ করার জন্য তামিলনাড়ু সরকার প্রায় ২২.৫ মিলিয়ন পেষণযন্ত্র সংগ্রহের কারণে এই শিল্পটি গত কয়েক বছরে দশগুণ বেড়েছে। ২০১৫ সালে, পুদুচেরি সরকার ৩.৩৭ লক্ষ পরিবারকে বিনামূল্যে পেষণযন্ত্র বিতরণের ঘোষণা করেছে, যার জন্য তারা ১২০ কোটি ডলার (১$ মিলিয়ন মার্কিন ডলার) ব্যয়ে ভেজা গ্রাইন্ডার সংগ্রহ করার পরিকল্পনা করেছে।

পেষণযন্ত্রগুলি মূলত খুচরা বিক্রেতাদের মাধ্যমে প্রস্তুতকারককে মধ্যস্থতাকারীদের মাধ্যমে বিতরণ করে বিক্রি করা হত। ২০১৪ সাল থেকে, ই-কমার্স মাধ্যমে ব্যাপক পরিমাণে বিক্রয় এবং ব্র্যান্ড তৈরীতে সহায়তা করেছে।

## ভৌগোলিক নির্দেশক
২০০৫ সালে, তামিলনাড়ু সরকার ভৌগোলিক সূচকে কোয়েম্বাতরের পেষণযন্ত্রের জন্য আবেদন করেছিল। ভারত সরকার ২০০৫-০৬ সাল থেকে এটি আনুষ্ঠানিকভাবে একটি ভৌগোলিক সূচক হিসাবে স্বীকৃতি দিয়েছে।

## তথ্যসূত্র

বিষয়শ্রেণী:ভারতীয় উদ্ভাবন
বিষয়শ্রেণী:কোয়েম্বাটুর জেলা
বিষয়শ্রেণী:তামিলনাড়ুর অর্থনীতি
বিষয়শ্রেণী:তামিলনাড়ুর ভৌগোলিক নির্দেশক
মহীশূর পান পাতা

মহীশুরের পানপাতাগুলো বিভিন্ন ধরনের হার্ট আকৃ্তির ও মাইসুর অঞ্চলে এবং তার আশেপাশে এটি হয়ে থাকে। এটি পান সুপারি হিসাবে বা পান হিসাবে খাওয়া হয়, তামাকের সাথে বা তামাক ছাড়াই। পানপাতার একটি পাতা সনাতনভাবে শ্রদ্ধা এবং শুভ সূচনার চিহ্ন হিসাবে ব্যবহৃত হয়। আরেকা বাদাম পানপাতাগুলির উপরে রাখা হয় এবং আশীর্বাদ এবং বিবাহ অনুষ্ঠানের সময় প্রবীণদের কাছে দেওয়া হয়। 

বলা হয় যে মাইসুরের পানপাতাগুলি তাদের মসৃণ জমিন এবং স্বাদের কারণে অন্যান্য পানপাতার চেয়ে আলাদা। এগুলি ভারত সরকার সুরক্ষিত।

## ইতিহাস
পান পাতা, যা ভারতীয় উপমহাদেশের স্থানীয়, ৫০০০ বছর ধরে ব্যবহৃত হয়ে আসছে। প্রায় ৫০ বছর আগে, মহীশুর সুপারি গাছগুলি মহীশুর মহারাজার বাগানে জন্মেছিল এবং পরে পুরনো অগ্রহরার পুর্ণিয়া চৌল্ট্রি থেকে বিদ্যায়ণ্যপুরম মোড় পর্যন্ত ১০০ একর জায়গায় ছড়িয়ে পড়ে যা মহীশুর মাইসর-নানজানগুদ রোডকে সংযুক্ত করে। আস্তে আস্তে তা মহীশূরকে ঘিরে প্রায় ৫০০ একর জায়গায় ছড়িয়ে পড়ে। এই প্রসারিত অনন্য জলবায়ু এবং মাটি চিন্তা করা হয়  পাতাগুলি একটি অনন্য স্বাদ দিয়েছে যা এটিকে 'মাইসোর চিগুরেলে' (মাইসুর ফোটা পাতা) নাম দিয়েছিল। পাতার একটি মসৃণ জমিন এবং গরম স্বাদ আছে।

## চাষাবাদ এবং প্রয়োজনীয় উপকরণ
পান গাছটি একটি গ্রীষ্মমণ্ডলীয় উদ্ভিদ, সুতরাং সঠিকভাবে বৃদ্ধি পেতে এটি একটি উষ্ণ এবং আর্দ্র জলবায়ু প্রয়োজন। এটি ছায়ার নীচে এবং ১০ থেকে ৪০ ডিগ্রি পর্যন্ত তাপমাত্রায় সবচেয়ে ভালো উৎপন্ন হয়। উত্তপ্ত, আর্দ্র জলবায়ুর সাথে মাটিতে কালো মাটির উপস্থিতি মহীশূর পানপাতাকে বিশেষ বৈশিষ্ট্য প্রদান করে।

## ভৌগোলিক আবস্থান
এটি কর্ণাটক সরকারের অধীনে ডিপার্টমেন্ট ফর হর্টিকালচার মহীসুরের পানকে চেন্নাইয়ের পেটেন্ট, ডিজাইন নিয়ন্ত্রক জেনারেল এবং ট্রেডমার্ক, অফিস থেকে পণ্য অ্যাক্ট (১৯৯৯) এর আওতায় ভৌগোলিক নিদর্শন করার পাওস্তাব দেন। এটি করা হয়েছে কারণ মহীশুরের কৃষকদের একচেটিয়াভাবে মহীশুর পান শব্দটি ব্যবহার করে তাদের পণ্য ব্র্যান্ড করার অধিকার রয়েছে।  একে তিন বছর পরে ২০০৫ সালে ভৌগোলিক সূচকের স্ট্যাটাস প্রদান করা হয়েছিল।

## আরও দেখুন
* ভারতের ভৌগোলিক সূচকগুলির তালিকা
* পান
* মাইসুর
* পানপাত্র (ভিক্টোরিয়া এবং অ্যালবার্ট যাদুঘর)
* সুপারি
* নানজানাগুদ কলা
* কুর্গ কমলা

## তথ্যসূত্র

বিষয়শ্রেণী:মহীশূর
বিষয়শ্রেণী:কর্ণাটকের ভৌগোলিক নির্দেশক
বিষয়শ্রেণী:তামাক
বিষয়শ্রেণী:তামাকজাত দ্রব্য
ইন্ডিয়ান কেমিক্যাল সোসাইটি

**ইন্ডিয়ান কেমিক্যাল সোসাইটি** হল ভারতে রসায়ন বিজ্ঞানীদের এক অলাভজনক বৈজ্ঞানিক ও শিক্ষামূলক গবেষণা প্রতিষ্ঠান।  আচার্য প্রফুল্ল চন্দ্র রায় ১৯২৪ খ্রিষ্টাব্দে কলকাতায় প্রতিষ্ঠা করেন এবং তিনি সংস্থাটির সভাপতি ছিলেন।  ১৯২৪ খ্রিষ্টাব্দ হতেই সংস্থাটি তার "ত্রৈমাসিক জার্নাল অফ ইন্ডিয়ান কেমিক্যাল সোসাইটি" প্রকাশ করতে শুরু করে (১৯২৪-১৯২৭)। বর্তমানে এটি **জার্নাল অফ ইন্ডিয়ান কেমিক্যাল সোসাইটি** নামে পরিচিত। 

## ফেলো

* অধ্যাপক অনিমেষ চক্রবর্তী, পিএইচডি, এফএনএ, এফএএসসি, এফআইসিএস
* ডাঃ শিবেন্দু রঞ্জন, পিএইচডি (টেক), এফআইকেএস, এফবিএসএস, এফএলএস

## ইন্ডিয়ান কেমিক্যাল সোসাইটি - উত্তর শাখা
সংস্থাটির বৈজ্ঞানিক উদ্দেশ্যটি দিকে আরও সফল করতে ও দক্ষতার সাথে পরিচালনা করতে, ২০২০ সালের ৩ রা মার্চ ইন্ডিয়ান কেমিক্যাল সোসাইটি - উত্তর শাখা  চালু করেছে। প্রফেসর ড।  যতিন্দর কে রতন  এবং ডাঃ শিবেন্দু রঞ্জন। যথাক্রমে সভাপতি এবং সহ-সভাপতি পদে বিক্রম জিত সিং  এবং ডাঃ নন্দিতা দাশগুপ্ত।  যথাক্রমে সচিব ও যুগ্ম-সচিব হিসাবে আইসিএস-উত্তর শাখার পদাধিকারী হয়েছেন।

## তথ্যসূত্র

বিষয়শ্রেণী:বৈজ্ঞানিক প্রতিষ্ঠান
বিষয়শ্রেণী:বৈজ্ঞানিক সংগঠন
বিষয়শ্রেণী:বিজ্ঞান সংস্থা
বিষয়শ্রেণী:ভারত ভিত্তিক বৈজ্ঞানিক সংগঠন
বিষয়শ্রেণী:১৯২৪-এ ব্রিটিশ ভারতে প্রতিষ্ঠিত
খুচরা বিক্রয়ের উন্নতিসাধন

**খুচরা বিক্রয়ের উন্নতিসাধন** বলতে খুচরা বিক্রেতার দোকানে কোনও নির্বাচিত পণ্যদ্রব্যের বিক্রি বাড়ানোর উদ্দেশ্যে সাধিত বহু-বিবিধ কৌশলমূলক কর্মকাণ্ডকে বোঝায়। একে ইংরেজি পরিভাষায় "মার্চেন্ডাইজিং" (Merchandising) বলা হয়। এই ধরনের কৌশলের মধ্যে রয়েছে পণ্য প্রদর্শন কৌশলের মাধ্যমে ক্রেতার মধ্যে ঝোঁকের মাথায় কেনাকাটা তথা প্রণোদনাবশত ক্রয়কে উৎসাহিত করা, বিনামূল্যে নমুনা ও উপহার বিতরণ এবং সাময়িক মূল্যহ্রাস। খুচরা বিক্রয়ের উন্নতিসাধনের নীতি বেশ কিছু নিয়ামক দ্বারা প্রভাবিত হয়, যাদের মধ্যে আছে উৎপাদনকারী প্রতিষ্ঠানের বাজার, বিভিন্ন পণ্য কতদ্রুত বিক্রি হচ্ছে, প্রান্তিক মুনাফা এবং সেবাসংক্রান্ত বিবেচনা। কখনও কখনও খুচরা বিক্রয়ের উন্নতিসাধনমূলক কর্মকাণ্ডে পণ্যের বিক্রয় উৎসাহিত করার পরিবর্তে খরিদ্দারকে দোকানে আকর্ষণ করে নিয়ে আসাটাই মুখ্য কাজ হয়ে থাকে।

অন্য ভাষায়, একজন সম্ভাব্য ক্রেতা বা খরিদ্দার খুচরা দোকানে প্রবেশ করার পরে তার কাছে পণ্যের প্রচার ও বিক্রয়ের জন্য যেসব কর্মকাণ্ড সাধন করা হয়, সেগুলির সমষ্টিগত রূপ হল খুচরা বিক্রয় উন্নতিসাধন। অর্থাৎ খুচরা পরিবেশে বিক্রয়ের জন্য উপস্থিত পণ্যের জন্য এই কর্মকাণ্ডগুলি প্রযোজ্য। যেহেতু বিক্রয়ের প্রক্রিয়াটি সাধারণত ক্রেতার চোখ দিয়ে পণ্য দেখার মাধ্যমে শুরু হয়, তাই খুচরাপণ্য বিক্রয়ের উন্নতিসাধনে পণ্যগুলিকে সুদৃশ্য করে উপস্থাপন করা হয়, যাতে ক্রেতা এগুলি পরখ করে দেখেন ও কিনতে উৎসাহিত হন।

খুচরা বিক্রয়ের উন্নতিসাধনের বিভিন্ন উপায়ের মধ্যে রয়েছে দোকানের জানালায় ও দোকানের ভেতরে কাচের পেছনে পণ্যের প্রদর্শনী, একই জাতীয় পণ্য একত্রে দলবদ্ধকরণ, পণ্যের তাকের উপরে প্রতীকের ব্যবহার, দোকানের অভ্যন্তরে বিশেষ বিশেষ পণ্যের বিজ্ঞাপন, বিনামূল্যের নমুনা বিতরণ ও উপহার প্রদান, দোকানের ভেতরে কোনও পণ্যের কার্যপ্রণালীর প্রদর্শনীর আয়োজন, পূর্ণ বা মজুদকৃত তাক, পণ্যের উপরে তীব্র আলোকসম্পাত (স্পটলাইট), ইত্যাদি। এছাড়া পরিষ্কার পরিচ্ছন্ন মেঝে ও তাক মধ্যবর্তী চলাচলের পথ, ধূলিমুক্ত তাক ও পণ্য, পরিপাটি করে সাজানো বা ঝোলানো পণ্য, সুবিন্যস্ত অনুভূতি, পণ্য ব্যবহারের নির্দেশিকা, সহজে চলাচলের জন্য যথেষ্ট প্রশস্ত পথ, ইত্যাদিও খুচরাপণ্য বিক্রয়ে উন্নতিসাধন করে থাকে।

খুচরা বিক্রয়ের উন্নতিসাধনের লক্ষ্য হল বিক্রয়ের পরিমাণ বৃদ্ধি করা, সময়ের সাথে পণ্যতালিকার সমস্ত পণ্য বিক্রয় দ্রুততর করা, ক্রেতাদেরকে দোকানে বেশি সময় ধরে রাখা, সন্তুষ্ট ক্রেতার সংখ্যাবৃদ্ধি, ইতাদি। ক্রেতারা যেসমস্ত পণ্য প্রায়শই ক্রয় করেন, সেগুলিকে সুদৃশ্যভাবে উপস্থাপন করলে ও সুন্দর করে গুছিয়ে রাখলে ক্রেতারা সাধারণত বারবার সেই দোকানে ফেরত আসে।

## তথ্যসূত্র

বিষয়শ্রেণী:খুচরা বিক্রয়ের উন্নতিসাধন
বিষয়শ্রেণী:প্রসার ও বিপণন যোগাযোগ
বিষয়শ্রেণী:বিপণন কৌশল
বিষয়শ্রেণী:খুচরা বিক্রয় প্রক্রিয়া ও কৌশল
কুমায়ুনি হোলি

**কুমায়ুনি** বা **কুমায়ুনি হোলি** হলো ভারতের কুমায়ুন অঞ্চলের হিন্দুদের  এক ঐতিহাসিক ও সাংস্কৃতিক  উৎসব যা হোলি নামে পরিচিত। এই উৎসব কুমায়ুনি মানুষদের জন্য সবচেয়ে গুরুত্বপূর্ণ উৎসব কারণ এটি কেবল অশুভের ওপর শুভ শক্তির জয় নির্দেশ করে তাই নয়, এটি শীতের শেষ এবং নতুন বপন মরসুমের শুরুর ইঙ্গিত দেয়, যা উত্তর ভারতীয় হিমালয়ের এই কৃষিনির্ভর সম্প্রদায়ের জন্য অত্যন্ত গুরুত্বপূর্ণ ভূমিকা বহন করে। এটি উত্তর ভারতের সাংস্কৃতিক ঐতিহ্য এবং কুমায়ুনের স্থানীয় ঐতিহ্যের একত্রীকরণ ।

কুমায়ুনি হোলির বিশেষত্ব হল এটি একটি সংগীত বিষয়ক উৎসব, এটি **বৈঠকি হোলি**, **খারি হোলি** এবং **মাহিলা হোলি** যা বসন্ত পঞ্চমী থেকে শুরু হয় । কুমায়ুনে এই অনুষ্ঠান প্রায় ২ মাস ধরে চলতে থাকে। সঙ্গীতের দিক দিয়ে বৈঠকি হোলি এবং খারি হোলি হলো তুলনাহীন, এই গানগুলিতে সুললিত তান, মজা, এবং আধ্যাত্মিকতার সংমিশ্রণ থাকে। এই গানগুলি মূলত শাস্ত্রীয় রাগগুলির উপর ভিত্তি করে । বৈঠকি হোলি 'নির্ভন কি হোলী' অথবা হোলি অফ সালভাসন  নামেও পরিচিত।
কুমায়ুনি হোলির একটি বৈশিষ্ট্য রয়েছে যা একদমই আলাদা অন্য কোনও দেশের হোলি উদ্‌যাপনের থেকে ।

## হোলির প্রকারভেদ
নীচে বিভিন্ন রূপের বাদ্যযন্ত্র রয়েছে যেখানে হোলির গানগুলি আনুষ্ঠানিকভাবে গাওয়া হয় যা হোলি উদ্‌যাপনের সূচনা হিসাবে দেখা হয়। বসন্ত পঞ্চমীর দিন এই সমস্ত উদ্‌যাপনের শুরু।
* *বৈঠকি হোলি*
বৈঠকি হোলি একরকম সংগীত অনুষ্ঠান, যা শুরু হয় বসন্ত পঞ্চমী থেকে এবং দুলহেন্দি পর্যন্ত চলতে থাকে এবং যা পুরো কুমায়ুন জুড়ে হয়।
কুমায়ুনের কিছু অঞ্চলে এটি শীতের শুরুতে এবং ভারতীয় পৌষ মাসের প্রথম রবিবারে শুরু হয় যা ইংরেজিতে ডিসেম্বর মাসে হয় এবং মার্চ (৪ মাস) অবধি বৈঠকি হোলি উদ্‌যাপন হতে থাকে এবং বৈঠকি হোলির উদ্‌যাপনের সময় তারা কোনো রকম রং ব্যবহার করে না।

বৈঠকি হোলির গানগুলি হিন্দুস্তানী ধ্রুপদী সংগীতের উপর ভিত্তি করে হয়, তবে কুমায়ুনে লোক সংগীতে ঐতিহ্যের প্রচুর প্রভাব রয়েছে।
* *খারি হোলি*
* *মাহিলা হোলি*

## তথ্যসূত্র

## আরও দেখুন
* হোলি
* Kumaon
* Kumaoni people

বিষয়শ্রেণী:ভারতের ধর্মীয় উৎসব
বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:হিন্দুদের পবিত্র দিন
বিষয়শ্রেণী:হোলি
বিষয়শ্রেণী:ভারতের সঙ্গীত উৎসব
বিষয়শ্রেণী:ভারতের লোক উৎসব
পটাসিয়াম থায়োসায়ানেট

**পটাশিয়াম থায়োসায়ানেট** একটি অজৈব যৌগ। এর রাসায়নিক সংকেত হলো **KSCN**। এটি থায়োসায়ানেট আয়নের জন্য একটি গুরুত্বপূর্ণ লবণ। বেশির ভাগ অজৈব লবণের তুলনায় এর গলনাঙ্ক কম।
## রাসায়নিক সংশ্লেষণে ব্যবহার
পটাশিয়াম থায়োসায়ানেট লবণের জলীয় দ্রবণ লেড নাইট্রেট লবণের জলীয় দ্রবণের এর সাথে প্রায় পরিমাণগতভাবে বিক্রিয়া করে লেড থায়োসায়ানেট তৈরি করে। এই লেড থায়োসায়ানেট আবার  অ্যাসাইল ক্লোরাইডকে আইসো-থায়োসায়ানেটে রূপান্তর করতে ব্যবহৃত হয়।

পটাশিয়াম থায়োসায়ানেট যৌগ ইথিলিন কার্বনেটকে ইথিলিন সালফাইডে রূপান্তরিত করতে পারে। এর জন্য পটাশিয়াম থায়োসায়ানেটকে প্রথমে বায়ুশূন্য স্থানে রেখে এর ভিতরের জল সরিয়ে একে গলানো হয়। এই ধরনের বিক্রিয়ায় পটাশিয়াম থায়োসায়ানেট প্রথমে সাইক্লোহেক্সিন অক্সাইডকে সংশ্লিষ্ট এপিসালফাইডে রূপান্তরিত করে।

C6H10O + KSCN → C6H10S + KOCN

কার্বনিল সালফাইড সংশ্লেষণের জন্য পটাশিয়াম থায়োসায়ানেট কাঁচামাল হিসাবে ব্যবহৃত হয়।

## অন্যান্য ব্যবহার
পটাশিয়াম থায়োসায়ানেটের লঘু জলীয় দ্রবণ কখন কখন চলচ্চিত্র এবং থিয়েটারের অভিনয়ে রক্তের দাগ দেখাতে ব্যবহৃত হয়। এই যৌগের দ্রবণ দিয়ে যে কোনও তলের উপরে আঁকা যায় বা বর্ণহীন তরল হিসাবে রাখাও যায়।

## তথ্যসূত্র

বিষয়শ্রেণী:পটাশিয়াম যৌগ
বিষয়শ্রেণী:থায়োসায়ানেট
বিষয়শ্রেণী:ফটোগ্রাফিক রাসায়নিক পদার্থ
প্রক্রিয়াধীন কাজ

**প্রক্রিয়াধীন কাজ** (**ডব্লিউআইপি**), **চলমান কাজ** ( **ডব্লিউআইপি** ), **প্রক্রিয়াধীন পণ্য**,  বা **প্রক্রিয়াজাতকরণ মজুত** হলো কোনো সংস্থার আংশিক সমাপ্ত পণ্যগুলি যা সমাপ্তির জন্য এবং এই পণ্যগুলির মূল্য নির্ধারণ বা চূড়ান্ত বিক্রয়ের জন্য অপেক্ষমাণ। এই পণ্যগুলি হয় স্রেফ প্রস্তুত হচ্ছে অথবা একটি সারি বা অস্থায়ী গুদামে আরও প্রক্রিয়াজাতকরণের জন্য অপেক্ষা করছে। **প্রক্রিয়াধীন কাজ,**এই শব্দটি উৎপাদন এবং সরবরাহ চেইন পরিচালনায় ব্যবহৃত হয়। এটি সরাসরি শিল্প কারখানা এবং উৎপাদন ব্যবস্থাপনার সাথে সম্পর্কিত।

অনুকূল উৎপাদন পরিচালনার লক্ষ্য **প্রক্রিয়াধীন কাজ**কে হ্রাস করা। প্রক্রিয়াধীন কাজের জন্য ফাকা গুদাম প্রয়োজন, বিনিয়োগের জন্য সীমাবদ্ধ মূলধন সহজলভ্য না এবং পণ্যগুলির কার্যকারী জীবনকাল দ্রুত মেয়াদউত্তীর্ণের সহজাত ঝুঁকি বহন করে। উৎপাদন ধাপের অগ্রগামী এক সারি থেকে দেখা যায় যে পূর্ববর্তী ধাপগুলি থেকে সরবরাহের ঘাটতির জন্য ধাপটি বেশ বাঁধাগ্রস্ত হয়, তবে এটি পূর্ববর্তী ধাপগুলি থেকে পণ্য প্রক্রিয়াজাতকরণের অপর্যাপ্ত ক্ষমতাও ইঙ্গিত করতে পারে।

## নির্মাণ প্রকল্পে ডব্লিউআইপি
নির্মাণ হিসাবরক্ষণে **প্রক্রিয়াধীন কাজ** বর্তমানে নির্মাণ সংস্থা কর্তৃক কাজ করা নির্মাণ প্রকল্পগুলির মূল্য চিহ্নিত করে। প্রতিটি প্রকল্পের জন্য সঠিকভাবে হিসাব করতে, প্রদত্ত কোনও মাসের (বা নির্দিষ্ট সময়) শেষে প্রতিটি প্রকল্পের জন্য চারটি মান প্রয়োজন:

# প্রকল্পের বিক্রয়মূল্য (বিক্রয় কর বাদে)
# প্রকল্পের জন্য মোট প্রাককলিত ব্যয়
# দৈনিক ব্যয়
# দৈনিক রসিদ

পর্যাপ্ত অনুমানের দ্বারা বিভক্ত দৈনিক ব্যয় নিয়ে, প্রকল্পের জন্য সম্পূর্ণ শতকরা হিসাব করা হয়। উদাহরণ স্বরূপ:

:* ধরুন কোনও প্রকল্পের কাজ সময়ের মধ্যে শেষ হওয়ার জন্য ৳৭০,০০০ টাকা প্রাককলিত ব্যয় ধরা হচ্ছে
:* ধরা যাক ডিসেম্বরের শেষে, প্রকল্পটির জন্য এখন পর্যন্ত ৳৩৫,০০০ টাকা ব্যয় হয়েছে
:* ৳৩৫,০০০ কে ৳৭০,০০০ দ্বারা ভাগ করলে হয় ৫০%; সুতরাং, ডিসেম্বর 31 এ প্রকল্পটি ৫০% সম্পন্ন বলে বিবেচিত হতে পারে

সেবা গ্রহীতাকে কত মূল্য পরিশোধ হবে তা নির্ধারণের জন্য সম্পন্ন শতাংশ গণনা একটি মূল্যবান সরঞ্জাম। এটি এমন গুরুত্বপূর্ণ যে মূল্য রসিদ্গুলি এবং এমনকি এই মূল্য রসিদ্গুলি সংগ্রহের কাজটি মূল কাজ করতে ব্যয় করা ব্যয়ের চেয়ে বড়। এটি নিশ্চিত করে যে সেবা গ্রহীতা সরাসরি নির্মাণ কাজের জন্য অর্থায়ন করছে এবং চুক্তি সংস্থা সেবা গ্রহীতার পক্ষে ঋণ নেওয়া হ্রাস করে। উপরের উদাহরণটি ব্যবহার করে, ধরুন:

:* প্রকল্পের বিক্রয় মূল্য ৳১০০,০০
:* ৳১০০,০০ গুণ ৫০% (সমাপ্তি স্তর) = ৳৫০,০০০

সুতরাং, ৩১ শে ডিসেম্বর সমাপ্ত সময়কালের জন্য, সেবা গ্রহীতাকে কমপক্ষে ৳৫০,০০০ বরাদ্দ রাখা উচিত, যেন কাজটি সঠিকভাবে সম্পন্ন হয়।

## কর ব্যবস্থা
যুক্তরাজ্যে, এইচএমআরসির **প্রক্রিয়াধীন কাজ** সম্পর্কিত কোনও নির্দিষ্ট সংজ্ঞা নেই, তবে করের জন্য  তিনটি ভিন্ন ধরনের অসম্পূর্ণ পদ চিহ্নিত করা হয়েছে:

* শিল্পজাত পণ্য
* পরিষেবার জন্য চুক্তি
* নির্মাণ চুক্তি

## তথ্যসূত্র

বিষয়শ্রেণী:মজুদ
শ্রীকালহস্তি কলমকারি

শ্রীকলাহস্তি কালামকারি কালামকারী রচনার একটি স্টাইল যা কোনো ফ্যাব্রিকের উপর রঙ্গিন হাতের চিত্রকর্মের সাথে জড়িত। এটি ভারতের অন্ধ্র প্রদেশ রাজ্যের চিত্তুর জেলার শ্রীকালাহাটিতে উৎপাদিত হয়। এটি ভৌগোলিক সূচকের জিনিসপত্র (নিবন্ধকরণ এবং সুরক্ষা) আইন, ১৯৯৯ দ্বারা হস্তশিল্পের আওতায় অন্ধ্রপ্রদেশের একটি ভৌগোলিক সূচক হিসাবে নিবন্ধিত হয়েছিল।

## ইতিহাস
বিজয়নগর সাম্রাজ্যের যুগে কালামকারীর অস্তিত্ব ঘটেছিল।

## কলমকারি কাজ
কলমকরির শ্রীকালাহস্তি শৈলীটি ভারতে উপস্থিত কলমকারি রচনার দুটি শৈলীর মধ্যে একটি, যার অন্যটি হলো মাচলিপত্নম শৈলী। ফারসি ভাষায় কলম অর্থ হাতে অঙ্কন এবং রঙ করার জন্য কলম ব্যবহৃত হয়। কলমের ব্যবহার দুটি প্রকারে হয়, একটি বাঁশ থেকে আঁকার জন্য এবং অন্যটি আঁকার জন্য। রঙ করার প্রক্রিয়াটিতে ফুল এবং শাকসবজি থেকে নেওয়া প্রাকৃতিক রঞ্জক ব্যবহার হয়। একসাথে পুরো প্রক্রিয়াটির মধ্যে ব্লক তৈরি, কাপড়ে প্রিন্টিং, ধোয়া ইত্যাদির মতো সতেরোটি পদক্ষেপ জড়িত। শ্রীকলাহস্তি রীতিটিতে বেশিরভাগ ধরনের পৌরাণিক কাহিনী এবং মহাকাব্যগুলিতে বর্ণিত গল্পগুলি চিত্রিত হয় এবং এই স্টাইলের শাড়িগুলি এর পাড় এবং পল্লুর জন্য সবচেয়ে বিখ্যাত।

## শিল্প প্রচার
তিরুমালা তিরুপতী দেবস্থানের শ্রী ভেঙ্কটেশ্বর ইনস্টিটিউট অফ ট্র্যাডিশনাল স্কাল্পচার অ্যান্ড আর্কিটেকচার (এসভিআইটিএসএ) নতুন শিল্পীদের বিকাশের জন্য কলমকারি চিত্রকলার উপর একটি পেশাদার কোর্স সরবরাহ করেছে। অন্ধ্র প্রদেশ অর্থনৈতিক উন্নয়ন বোর্ড এই ঐতিহাসিক শিল্পের প্রচার, শিল্প চ্যালেঞ্জগুলি সমাধান, দক্ষ মানবসম্পদ প্রশিক্ষণ এবং রফতানির মাধ্যমে রাজস্ব উৎপাদন ও উন্নয়নে উদ্যোগ গ্রহণ করেছিল।

## আরও দেখুন
* নাভালগুন্ড ডুরিস
* বিড্রিওয়্যার
* চান্নাপত্তনার খেলনা
* কিন্নাল ক্রাফট
* ভারতের ভৌগোলিক সূচকগুলির তালিকা

## তথ্যসূত্র

বিষয়শ্রেণী:ভারতের বস্ত্রবয়ন কলা
বিষয়শ্রেণী:চিত্তুর জেলা
বিষয়শ্রেণী:অন্ধ্রপ্রদেশের ভৌগোলিক নির্দেশক
শ্রীলক্ষ্মী গোবর্ধন

**শ্রীলক্ষ্মী গোবর্ধনন**  একজন ভারতীয় কুচিপুড়ি শিল্পী। তিনি গুরু শ্রী পসুমার্থী রত্তাইয়া সরমা-র শিষ্য। তিনি নৃত্যে তাঁর পদচারণা এবং অভিনয়ের (অভিনয়ের কৌশল) জন্য পরিচিত।

তিনি কুচিপুড়িতে গুরু পসুমার্থী রত্তাইয়া সরমা, শ্রীমতী বৈজয়ন্তী কাশী এবং শ্রীমতী মঞ্জু বার্গগাভী-র মতো বিশিষ্ট গুরুর অধীনে প্রশিক্ষণ পেয়েছিলেন। শ্রীলক্ষ্মী এমন এক বিরল শিল্পী যিনি কুচিপুড়ির মূলের সন্ধান করেছিলেন এবং শ্রী পাসুমার্থী রত্তাইয়া সরমার মতো খাঁটি শিল্পীর কাছ থেকে তাঁর কুচিপুড়ি শেখার সৌভাগ্য হয়েছিল। কেরালার একজন শিল্পী হয়ে অন্ধ্রের কুচিপুড়ি গ্রামে ধ্রুপদী শিল্পকর্ম শিখতে তাঁকে অনেক পরিশ্রম করতে হয়েছিল এবং নিষ্ঠা ও অধ্যবসায় প্রয়োজন হয়েছিল। তাঁর কাছে শিল্পের রূপটি দ্বিতীয় ত্বকের মতো।  শ্রীলক্ষ্মী গোবর্ধনন কুচিপুড়ির চারুতা ও সৌন্দর্যকে জীবন্ত করার দক্ষতার জন্য ব্যাপক প্রশংসিত।  তাঁকে "একজন নৃত্যশিল্পী যিনি অভিনয়ের শক্তি ব্যবহার করেছেন" হিসাবে বর্ণনা করা হয়েছে।

## শিক্ষাগত যোগ্যতা
* মনস্তাত্ত্বিক পরামর্শ তে এমএসসি, মন্টফোর্ট কলেজ বেঙ্গালুরু, ২০০৩-২০০৪
* সম্মোহন চিকিৎসার অগ্রিম কোর্স,এএইচএএম থ্রিশূর,২০০৮

## কুচিপুড়ি কর্মশালা অনুষ্ঠিত
* কুচিপুড়ি কর্মশালা, মাহে,পুদুচেরির কেন্দ্রশাসিত অঞ্চলের অধীনে
* কুচিপুড়ি কর্মশালা, কোট্টাক্কাল, কেরালা তে এসপিআইসিএমএসিএওয়াই এর জন্যে, ২০১৫ 
* কুচিপুড়ি কর্মশালা, এরনাকুলাম এ (২০১১)।
* কুচিপুড়ি কর্মশালা, সুইটজারল্যান্ড এ (২০০৭)
* কুচিপুড়ি কর্মশালা, কালিকট এ, চিন্মায়া মিশন এর জন্যে(২০১০)।

## তথ্যসূত্র

## বহিঃসংযোগ
*>
*
*
*
*
*
*
*
*

বিষয়শ্রেণী:১৯৮০-এ জন্ম
বিষয়শ্রেণী:কুচিপুড়ি নৃত্যশিল্পী
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:কুদিয়াট্টম নৃত্যশিল্পী
বিষয়শ্রেণী:কেরলের নৃত্যশিল্পী
বিষয়শ্রেণী:কেরলের নারী শিল্পী